অপরদিকে, চেঙ্গী স্কোয়ার এলাকায় পিকেটারদের হামলায় আ’লীগের ১১ জন নেতাকর্মী আহত হওয়ার প্রতিবাদে শহরে বিক্ষোভ মিছিল করেছে জেলা ছাত্রলীগ। মঙ্গলবার বেলা সাড়ে ১২টায় জেলা সদরের কদমতলীস্থ জেলা আওয়ামীলীগের দলীয় কার্যালয় থেকে বিক্ষোভ মিছিল বের করে শাপলা চত্বরের দিকে যেতে চাইলে ভাঙ্গাব্রীজ এলাকায় পুলিশ বাধা দেয়। বিক্ষোভকারীরা পুলিশের বাধা উপেক্ষা করে শাপলা অভিমুখে যেতে চাইলে মাস্টারপাড়া মুখ এলাকায় পুলিশ দ্বিতীয় ব্যারিকেড দিয়ে বিক্ষোভকারীদের ঘুরিয়ে দেয়। বিক্ষোভ মিছিলের নেতৃত্বে ছিল জেলা যুবলীগের সহ-সভাপতি মেহেদী হাসান হেলাল ও জেলা ছাত্রলীগ সভাপতি টিকো চাকমা।